อุทธรณ์ยืนคุก 1 ปี เปรมชัยติดสินบน คดีเสือดำ-ไม่รอลงอาญา
ศาลอุทธรณ์คดีทุจริตและประพฤติมิชอบภาค 7 พิพากษายืนจำคุก 1 ปี ไม่รอลงอาญา เปรมชัย กรรณสูต ประธานบริษัทอิตาเลียนไทย ความผิดติดสินบนเจ้าพนักงานกรณีถูกเจ้าหน้าที่เขตรักษาพันธุ์สัตว์ป่าทุ่งใหญ่นเรศวรจับพร้อมของกลางซากสัตว์ป่าคุ้มครองและอาวุธปืนต้นปี 61 จำเลยยื่นหลักทรัพย์ 5 แสนบาท ยื่นประกันตัว สู้ชั้นฎีกาต่อ ส่วนคนขับรถพิพากษายืนยกฟ้องศาลอุทธรณ์พิพากษายืนจำคุก 1 ปี เปรมชัย กรรณสูต คดีติดสินบนเจ้าพนักงาน เปิดเผยเมื่อวันที่ 29 ก.ค. ที่ศาลอาญาคดีทุจริตและประพฤติมิชอบภาค 7 จ.สมุทรสงคราม ศาลนัดฟังคำพิพากษาศาลอุทธรณ์ในคดีที่พนักงานอัยการสำนักงานคดีปราบปรามการทุจริตภาค 7 เป็นโจทก์ยื่นฟ้องนายเปรมชัย กรรณสูต ประธานบริหารบริษัท อิตาเลียนไทย ดีเวลลอปเมนท์ จำกัด จำเลยที่ 1 และนายยงค์ โดดเครือ (คนขับรถนายเปรมชัย) จำเลยที่ 2 ในความผิดร่วมกันให้ ขอให้หรือรับว่าจะให้ทรัพย์สิน หรือประโยชน์อื่นใดแก่เจ้าพนักงานเพื่อจูงใจให้กระทำการใด ไม่กระทำการใด หรือประวิงการกระทำอันมิชอบด้วยหน้าที่ ตามประมวลกฎหมายอาญา มาตรา 144 ประกอบมาตรา 83 กรณีถูกเจ้าหน้าที่จับกุมพร้อมของกลางซากสัตว์ป่าคุ้มครองและอาวุธปืนภายในเขตรักษาพันธุ์สัตว์ป่าทุ่งใหญ่นเรศวร จ.กาญจนบุรี เมื่อต้นปี 2561สำหรับคดีดังกล่าวเมื่อวันที่ 11 มิ.ย.2562 ศาลอาญาคดีทุจริตและประพฤติมิชอบภาค 7 ซึ่งเป็นศาลชั้นต้นมีคำพิพากษาลงโทษนายเปรมชัย จำเลยที่ 1 ให้จำคุก 1 ปี ไม่รอลงอาญา ส่วนนายยงค์ จำเลยที่ 2 พิพากษายกฟ้อง โดยนายเปรมชัย จำเลยที่ 1 ยื่นอุทธรณ์ และได้รับการปล่อยชั่วคราวระหว่างอุทธรณ์ด้วยหลักทรัพย์จำนวน 200000 บาทศาลอุทธรณ์แผนกคดีทุจริตและประพฤติมิชอบพิจารณาแล้ว มีคำพิพากษาเห็นพ้องด้วยกับคำพิพากษาของศาลชั้นต้น อุทธรณ์ของนายเปรมชัย จำเลยที่ 1 ฟังไม่ขึ้น พิพากษายืนลงโทษจำคุก 1 ปี ไม่รอลงอาญา ทั้งนี้ภายหลังอ่านคำพิพากษาศาลอุทธรณ์แผนกคดีทุจริตฯแล้ว นายเปรมชัย จำเลยที่ 1 ได้ยื่นคำร้องพร้อมหลักทรัพย์ 500000 บาท ขอปล่อยตัวชั่วคราวระหว่างฎีกา และศาลอุทธรณ์ได้อนุญาตให้ประกันตัว
ศาลอุทธรณ์คดีทุจริตและประพฤติมิชอบภาค 7 พิพากษายืนจำคุก 1 ปี ไม่รอลงอาญา เปรมชัย กรรณสูต ประธานบริษัทอิตาเลียนไทย ความผิดติดสินบนเจ้าพนักงานกรณีถูกเจ้าหน้าที่เขตรักษาพันธุ์สัตว์ป่าทุ่งใหญ่
ข่าวหน้า 1,เปรมชัย กรรณสูต,จำคุกเปรมชัย,เสนอสินบนเจ้าหน้าที่รัฐ,จำคุก 1 ปี,ไม่รอลงอาญา,ข่าววันนี้,ข่าวทั่วไป